gentaiscool/nusaparagraph_topic huggingface dataset:
Elu pernah denger Tari Bedhaya? Katenye, entu tarian daerah asalnye entu dari keraton Yogyakarta dan umumnye dilakuinnye oleh perempuan. Katenye pas jaman dulu entu, enih tarian cuma digunain buat orang-orang dari kalangan keraton aje. Enih tarian katenye ade konsep beragam gerakan anggun yang temponye gemulai dan lambat, serta diikutin iringin alat gamelan Jawa. Pakean para penarinye make pakean kebaya jawa dan kaen jarik khasnye Yogyakarta, serta siger di kepala jadi mahkota. Enih tarian ade arti yang nyeritain terkait sosok spiritual Nyi Roro Kidul, yang katenye dipercayai sebagai penguasa dunia kebatinan di pantai utara Jawa. Nyok kalo elu tertarik, baca lebih lanjut lagi aje ye dari sumber terpecaya!

Topic: culture & heritage
Elu tau kagak, kalo di dunia entu ade banyak jenis olahraga? Bahkan, di antaranye entu ade olahraga-olahraga ringan yang gampang bener dilakuin, bahkan bisa dilakuin di rumah. Elu tau kagak, ape aje olahraga ringan yang bisa elu lakuin di di rumah? Nah katenye sih, olahraga-olahraga ringan yang gampang dilakuin dan bahkan bisa dilakuin di rumah entu ade sit up, leg lift, squat, wall sit, naik–turun tangga, naik–turun kursi, lari di tempat, plank, dan senam. Sebenernye, masih ada banyak bener jenis olaharaga ringan yang gampang dilakuin dan bahkan bisa dilakuin di rumah. Tapi inget ye, sebelom nyoba entu macem-macem olaharaga ringan yang gampang dilakuin, elu tetep kudu cari tau dulu gimane ngelakuinnye dengan bener.

Topic: sports
Salèh atu hal utamè têntang kêtumanan pulang kantor têpat waktu adalah buat mêntingin kêsèhatan. Pêrnèhkah kêbayang bêrapè jêm nyang êlu abisin di kantor tibang buat bêgawè? Pêrnèhkah kêpikir bahwa diri êlu butuh ngasoh, kagak mêlulu têntang gawèan? Kalo êlu lêbih banyak ngabisin waktu di kantor buat nyêlêsèin gawèan, bukanlah hal nyang kagak mungkin suatu wayah awak êlu kagak sanggup lagi karna kêkurangan ngasoh amè ngêjè êlu jatoh sakit. Jadi, kalo èmang pêraturan udèh dikêjè têntang jêm masup kantor amè jêm pulang kantor, usahèin buat miluin pêraturan ntu. Durasi waktu gawè puguh udèh ditêntuin sêsuè dêngan kêmampuan manusiè, jadi jangan kêbangêtan ngêporsir kêmampuan diri êlu.

Topic: business
Kitab Taurat adalah kitab suci nyang diwahyuin atau diturunin kêpadè Nabi Musa sêbagè pêdoman amè pêtunjuk buat Bani Israil. Kitab êni dipêrcayè sêbagè pirman Allah Swt. nyang disampèin sêcarè langsung kêpadè Nabi Musa di Gunung Sinai. Taurat atau Torah bêrasal dari bahasè Ibrani, yakni 'yarah'. Sêbagè katè gawè atau pèrba, 'yarah' dapêt diartiin sêbagè 'ngêbêri pêngajaran', 'ngajarin', atau 'ngênunjukkin'. Dalêm kontèks agamè, Torah bisè bêrmaknè 'ajaran atau pêrèntah dari Tuhan'. Katè Torah kêmudian dipakè dalêm arti nyang lêbih lêga, yakni aturan têrtulis atau lisan, dan akhirnyè nyakup sêluruh ajaran Yahudi. Sêlaèn ntu, Taurat jugè dimaknèin sêbagè 'pêngajaran/pêtunjuk/pêrèntah' atau 'tuman', bahkan 'sistim'.

Topic: religion
Nonton pertandingan olahraga gini pasti kita duduk lebih lama dibanding berdirinya. Posisi yang kagak berubah buat waktu yang lama bisa bikin badan pada ngebet. Biar kagak berasa pegelnya, kita bisa ngerjain peregangan badan dulu. Kita gerak-gerakkin badan, tangan, ama kaki biar pas nonton badan kita kagak tapi pegel. Selaen peregangan, kita juga kudu pake ama sediain masker. Di tempat rame kayak gitu kita kagak tau orang laen yang duduk deket kita punya sakit apa kagak. Make masker bisa ngecegah kita dari ketewak penyakit atawa virus di situ. Nah, selaen itu, kita kudu jaga kebersihan tangan kuatir pas mau makan tangan kita malah kotor atawa kena virus yang kagak kita sadarin. Cuman, kalo pengen cuci tangan tapi lokasi aernya jauh, kita bisa nyediain sanitizer buat jaga-jaga.

Topic: sports
Tèknologi Augmented Reality (AR) amè Virtual Reality (VR) mêrupakan sêbuah tèknologi nyang banyak diomongin padè wayah êni. AR adalah tèknologi nyang ngêgabungin antarè duniè nyatè amè duniè mayè, sêdêngkan VR adalah tèknologi nyang ngêmungkinin bisè bêintêraksi amè lingkungan tigè dimènsi nyang dikêjè sêmirip mungkin amè duniè nyatè atau imajinasi. Kêduè tèknologi êni saling ngêdukung amè ngêramèin pêrkêmbangan duniè tèknologi. Pênggunèan VR amè AR èmang kêpokus padè mètamêsta. Di duniè mayè ntu antêrpênggunè atu amè nyang laèn bisè bêintêraksi sêcarè pirtual dalêm bêntuk tigè dimênsi. Dêngan bêgonoh, intêraksi bisè têrasè amat nyatè. Sêcarè umum, pêngalaman nyang disêdièin VR mampu ngêbawè pênggunè di duniè laèn dalêm duniè pirtual, sêdêngkan pêngalaman nyang dikasih AR tibang ngêhadirin pênambahan atau èpèk pirtual padè duniè nyatè.

Topic: technology
Seseorang perempuan ntu apabila sudah menikah, dan memiliki suami, maka die kudu harus menuruti segala kemauannye ntu suaminye di atas kemauannye ntu orang tuanye. Menurut ajaran agama Islam mematuhi suami lebih utama daripade orang tua. Selama ntu suami menyuruhnye dalam hal kebaikkan kite patut mengikutinye kemauannye. Karena setelah perempuan menikah segala tanggungannye dan dosanye berpindah ke pundak suaminye. Kite sebagai istri kudu menyiapkan segala keperluan suaminye. Bikinin ganyeman kedemenan si suami, membantu suami dalam kebaikkan. Semuanye ntu yang kite lakuin hanya serta merta mencari pahala dari Allah. Jadi kite bakti pada suami dalam hal kebaikkan harus tujuannye mencari ridho Allah biar berkah dan menghasilkan pahala. 

Topic: religion
Pas aye nonton pertandingan tuh aye liat teryata suporter itu mempengaruhi pertandingan juga, setiap pemaen nyang suporternya dikit bakalan was-was tuh ama pemaen nyang supporternya banyak. Apalagi pan kalo supporter tuh mulutnye suka pada usil, jadi kadang suka gedeg denger kata-katanye. Tapi itu kaga ngapa sih selama supporter tuh kaga masuk ke area pertandingan. Keramean juga pengaruh tuh ama semangat pemaen, jadi kalo kaga rame kaga asik, trus juga kaga rame ama mulut aje, kadang suka bawa drum biar tambah meriah. Banyak juga nyang bawa umbul-umbul biar makin meriah lagi tuh pinggir lapangan. Pokoknye kalo kite liat tuh pada kreatip dah pendukung tuh.

Topic: sports
Contoh ide jualan online yang katenye bisa laku tiap hari entu adalah jualan sembako atau beragam kebutuhan pokok dan bahan-bahan sembako sehari-hari. Kayak yang kite semua udeh tau, kebutuhan pokok entu merupakan salah satu kebutuhan dasar di kehidupannye manusia. Keadaan pandemi sekarang enih bikin beragam kebutuhan pokok dan sembako bisa dibeli secara online makenye entu juga bisa dijual secara online. Beberape contoh kebutuhan pokok dan sembako yang banyak dibeli entu misalnye beras, gula, telur, minyak, mi instan, dan laennye. Elu juga kagak perlu matok harga yang tinggi soalnye entu produk emang dibutuhin banyak orang. Nah entu die jualan kebutuhan pokok secara online.

Topic: business
Longsor di Jalan Timor Raya KM 72 membuat akses transportasi wargè di enam kota atau kabupaten di Pulau Timor lumpuh total karna material menutup seluruh badan jalan. Tapi akses jalan alternatif di Kelurahan Takari, Kecamatan Takari, Kabupaten Kupang, Nusa Tenggara Timur, nyang sempat lumpuh akibat longsor kini udèh dibuka kembali. Akses transportasi di Jalan Timor Raya ntu udèh bisè dilalui wargè. Pembukaan jalan alternatif berlangsung sementara buat kendraraan roda empat nyang pèngèn ngêbawè barang logistik. Meski bêgono, ruas jalan ntu akan ditutup kembali wayah proses pembersihan longsoran lagi berlangsung. Buat mencegah antrean kêndarèan wargè, tim gabungan tengah mengecek titik lokasi nyang bisè dijadikan jalur alternatif. Sebanyak tujuh unit ekskavator amè duè unit buldoser juga udèh dikerahkan di sekitar lokasi longsor.

Topic: slice of life
Aye yakin, tiap orang pastinye ade minum yang disuka dan dibenci. Aye punya minuman yang aye benci. Aye kagak doyan bener sama entu minuman, ya entu jamu. Jadi pas pulang dari TK, aye dijemput enyak aye. Dan pas perjalanan pulang, ade tukang jamu sepedah lewatin kite dan negor sekalian nawarin dagangannye. Aye pun penasaran. Akhirnye karena enyak aye beli entu jamu, aye juga latah ikutan. Aye dikasih jamu yang katenye bagus buat anak kecil. Deskripsinye entu warnanye cokelat muda kayak kopi susu. Nah pas aye cobain, HUEK! Aye langsung muntahin lagi entu jamu yang aromanye aje udeh aneh bener, apelagi rasanye. Sejak entu, aye benci jamu.

Topic: food & beverages
Kecanggihan Samsung yang kita omongin tadi itu contohnya kayak bikin chipset sendiri ama ngebuat Samsung Fold alias hape android yang bisa dilepit. Tiap produk hape Samsung punya kecanggihannya. Buat hape androidnya Samsung namainnya pake Galaxy, Samsung Galaxy. Orang-orang yang mau beli hape ini punya banyak alesan. Hape Samsung Galaxy punya bentuk atawa disen yang kekinian, gayanya baru terus. Ada layar yang pas bagian depan itu bolong kecil di atas. Bolongannya itu dibikin buat kamera. Ada juga yang modelnya kamera bisa diputer. Ada juga yang bentukannya keliatan biasa aja kayak ngotak doang, tapi pas digenggem kelamaan juga tangan kita kagak ngerasain pegel. Soalnya, Samsung ini bukan cuman bikin keliatan cakep, tapi juga bikin nyaman yang make hape ini. 

Topic: technology
Angklung memang banyak manfaat bagi anak-anak untuk belajar kerjasama, disiplin , tanggung jawab dan mengajarkan juga untuk mencintai budaya sendiri. Angklung sudah mendunia dan patut kita sebagai anak negeri untuk bisa mempelajari angklung agar tertanam rasa cinta tanah air Indoneisa. Nah, inilah yang aku ingin ajarkan pada anak-anak, selain bisa memainkan dan mengambil manfaat dari main angklung juga agar rasa cinta tanah air bisa terpatri di dada mereka. Sejak dini diajarkan cinta tanah air lewat alat musik tradisional dan anak-anak bangga menjadi anak Indonesia.Dan angklung itu sudah mendunia, sudah banyak masarakat dunia mengenal angklung. Angklung sangat mudah dimainkannya, hanya tinggal digoyangkan saja. Memainkanya perlu dengan banyak orang tidak dapat sendiri.

Topic: culture & heritage
Pertama aye tau laptop tuh ya aye pengen aja punya. Nah, pas liat laptop aye pengen tau tuh laptop gunanye buat apaan si, jadi belom ngerti makenya aye udah minta beli. Abis kan kalo cari tau dari ounya orang kan ngeri-ngeri rusak. Nah, pas udeh beli aye belajar sendiri, belajar dari luarnye aja si karna kan blom kudu wajib make juga. Nah, teryata di SMP ama SMA tuh belon kepake banget juga, jadi dianggurin paling dipake kalo buat nonton pelem. Nah, pas kuliah tuh baru secara aktip dipake, buat ngerjain tugas dan segala macemnye. Dari situ lama-lama aye paham cara gunainnye dah.

Topic: technology
Kisèh Datu Pêmberani bêcêritè têntang Datu Wani nyang bêgono bêrani dalêm ngêbèla rakyatnyè dari bêrbagè ancêman nyang datêng kê Dèsa Mandampa. Sêjak ntulah diè dijulukin sang Pêmbêrani. Datu Wani êni punyè kêris sakti nyang sêlalu dibawè buat ngêlawan amè ngêgêtak pênjajah. Tapi, sêtêlèh diè mêninggal duniè, kêris sakti punyènyè dijadiin rêbutan olèh tujuh bocahnyè sêhinggè ngênimbulin pêrsêlisihan amè ngêjadiin bangsè Bêlanda mêcah bêlèh rakyat di Dèsa Mandampa. Akan têtapi hal ntu kagak bêrlangsung lamè karna mêrèka têrus bêjuang barêng buat ngêlawan Bêlanda dêmi ngêbèla tanèh aèr têrcintè. Mêrèka rèla ngêduluin kêpêntingan barêngan di atas kêpêntingan pribadinyè. Ntu adalah sêbuah hal nyang amat têrpuji.

Topic: culture & heritage
Awalnye si warung Babeh tuh kaga ada kepikiran buat nerima pesenan, tapi orang tuh ade aja nyang minta dibikinin nasi box karna ngerasa rasanye tuh udeh cocok. Nah, si Nyak tuh bagian dokumentasi buat kirim di status WA setiap lagi ada pesenan. Dari situ, makin banyak dah orang nyang tau kalo warung babeh tuh nerima pesenan. Nambah lah karyawan karna ngerasa udeh kaga kebedag. Trus mulai tuh aye bikinin media sosial biar orang luar trus dari jauh-jauh udeh pada tau. Soalnye kite kan udeh banyak punya testimoni dari orang-orang nyang udeh pada mesen nasi box di warung kite jadi lumanya juga pendapetannya tuh.

Topic: business
Kalo di rumah ente sering ade tukang lewat nyang bunyinye, "tahu bulet digoreng dadakan, gopean." ntu, coba buat berentiin, dah. Kagak, die kagak cuman jual tahu bulet aje. Die juge jual sotong, biasanye. Enih sotong juge bukan nyang temennye cumi ntu, tapi emang cemilan nyang kebetulan namanye same. Cocok bangat buat ngegares sore-sore. Sotong enih cuman dibuat dari tepung terigu ame tepung tapioka, tapi teknik masaknye nyang kagak bisa sembarang. Salah-salah, di minyak panas bisa meleduk-leduk jadinye. Tapi, kalo belinye di abang-abang tahu bulet, dijamin aman, soalnye, pan, kite tinggal makan. Rasanye juge enak bangat, gurih-gurih asin gitu. Biasanye ditambahin bumbu asin, pedes, manis, jagung bakar, ato bumbu pilihan laen nyang disediain abangnye. Sedep, dah.

Topic: food & beverages
Misal ente demen masak, tapi kagak demen disuruh-suruh orang, berarti ente emang cocoknye kerje ndiri ato memperkerjakan orang, daripade jadi karyawan orang laen. Enih cocok buat jadi awal mula jualan dari rume. Kite bebas nyalurin hobi ame bakat kite buat ngerintis jualan di rume enih. Pekara idenye juge, bise bangat nyari dari mane aje. Nanye-nanye temen, liat media sosial, nyari di internet, ato banyak lagih. Kagak perlu khawatir ame peraturan ato SOP nyang biasenye ade di kantor. Sumber ide nyang dicomot, asal open source, bise bangat kite aplikasiin jadi produk jualan. Selaen ntu, plus-nye jualan dari rume juge bise tetep deket ame keluarge, soalnye kerjenye, ye, di lingkungan ntu ntu bae, kagak kudu jaoh-jaoh ke kantor.

Topic: business
Abis ngisi identitas ama verifikasi, kita bisa bikin permaenan baru di Roblox ini. Buat bikin permaenan baru ini kudu pake komputer, kagak bisa lewat hape. Sebelomnya juga kudu udah punya Obby. Itu kayak semacem tiket yang bisa didapetin kalo sebelomnya udah maen rintangan arena 3d di Roblox. Nah, kalo udah punya komputer ama Obby tadi, kita mulai maen Roblox sebage pembuat permaenan baru. Caranya, bikin permaenan ini percis kayak dunia beneran, pasang waktu tengari ama malem. Waktu yang kita tentuin bisa ngubah tampilan langit di permaenan itu. Buat bikin kayak gitu, pilih properties di menu sebelah kanan, terus pilih pencahayaan. Pas waktu tengari ama malem pake angka jem yang disediain.

Topic: technology
Waktu ane liburan bareng ame keluarge ke jogja ane pake mobil dari jakarte ke jogja, kite berangkat ber 7 pake toyota kijang innova, kite lewat tol trans jawa, perjalanan dari jakarta sampe tol cikampek kaga ada hambatan, soalnye kite kan berangkatnye malem-malem, perjalanan kite dari jakarta selatan sampe cikampek kaga sampe 30 menit saking lancarnye, nah pas sampe tol layang MBZ agak loncat-loncat tuh soalnye jalannye gelombang parah, soalnye percuma nih lewat atas jalannye gelombang lewat jalan bawah jalannye belobang, saran ane sih pihak nyang bewenang kudu cepet perbaikin tu jalan berlobang biar kaga bahaya buat nyang lewat, dari pade ntar ude celaka.

Topic: leisures
Kate Departemen Pertanian Amerika Serikat, wanita hamil kudu ngonsumsi tiga cangkir susu tiap hari buat dapetin asupan kalsium, protein, ame vitamin D. Tiga nutrisi ntu penting buat mastiin kehamilan aman ame sehat. Susu skim atawa 1 persen direkomendasiin buat ibu hamil lantaran kandungan lemak ame kalorinye lebih rendah. Sementare susu murni kurang direkomendasiin lantaran dikenal memiliki lemak jenuh nyang tinggi sehingga ningkatin risiko penyakit jantung ame kanker. Selama kehamilan, pastikan kamu hanya minum susu yang sudah dipasteurisasi atau susu ultra-panas. Susu ini telah dipanaskan guna membunuh bakteri dan mencegah keracunan makanan. Konsumsi susu selama kehamilan juga dikaitkan dengan memberi manfaat pada bayi baru lahir selama tahap awal kehidupannya.

Topic: food & beverages
Ibadèh mêrupakan salèh atu saranè ngêdêkêtin diri kêpadè Allah Swt. Sêlaèn mampu ngêdêkêtin diri, ibadèh jugè punyè banyak kêutamèan, têrmasup ngêlaksanèin sêmbahyang tahajud. Sêmbahyang tahajud mêrupakan ibadèh nyang dianjurin buat digawèin malêm ari. Olèh karna ntu, sêmbahyang tahajud sêring jugè disêbut sêmbahyang malêm. Rokaat sêmbahyang tahajud sêdikitnyè duè rokaat dan sêbanyak-banyaknyè kagak têrbatês. Waktunyè sêudèh Isya ampè têrbit pajar, bisè jugè dibagi tigè, yakni sêpêrtigè pêrtamè, kirè-kirè jêm 19.00 ampè 22.00, êni nyang utamè. Sêpêrtigè kêduè, kirè-kirè jêm 22.00 ampè 01.00, êni nyang lêbih utamè. Sêpêrtigè kêtigè, kirè-kirè jêm 01.00 ampè masup Subuh, êni nyang paling utamè. Nyok, kitè gêtolin sêmbahyang tahajudnyè supayè bisè dapêt kêutamèannyè.

Topic: religion
Bêbêrapè kêtêrangan doktêr ngungkapin supayè parè pêbalap F1 nimbang awak sêudèh ngêlakuin balapan. Hal êni têrnyatè disêbabin karna sêtêlèh sêlêsè bêtanding, ratè-ratè bêrat awak pêbalap F1 turun mulè dari 2 ampè 4 kg. Pênurunan bêrat badan ntu ngêjè pêbalap kêilangan ampir 40% kêmampuan pisiknyè, yakni kêmampuan bêjalan dêngan seimbang amè staminè atau kêlênturan otot. Buat ngêmbaliin bêrat awak kayak sêmulè, sêorang pêbalap kudu amat disiplin dalêm ngatur polè madangnyè. Sêlaèn ntu, alat minum khusus padè pakèan balap ditèmplokin supayè mètabolismê awak pêbalap F1 têtêp kêjagè wayah balapan. Oh yè, khusus Sirkuit Bahrain amè Sepang tumannyè pêbalap F1 ngalamin pênurunan bêrat awak lêbih dari 4 kg. Soalnyè suhu di keduè sirkuit ntu kêbilang cukup èkstrèm.

Topic: sports
Pada hakikatnya, teknologi dapat membantu manusia untuk memudahkan segala aktivitas yang dilakukan di kehidupan sehari-hari. Dengan teknologi, kita bisa menghubungi orang yang ada di benua lain, mendapatkan informasi dan referensi tanpa harus ke perpustakaan atau membeli koran, serta membuat kita bekerja atau belajar tanpa harus repot-repot ke kantor atau sekolah. Secara medis, radiasi yang ditimbulkan dari sejumlah teknologi–khususnya telepon seluler–ternyata dapat menimbulkan penyakit, salah satunya adalah kanker otak. Dari penjelasan-penjelasan tersebut, dapat kita simpulkan bahwa teknologi dapat menimbulkan dampak negatif bila tidak digunakan secara cerdas dan bijak. Untuk itu, mulai saat ini, marilah kita gunakan teknologi yang ada di sekitar kita dengan cerdas dan bijaksana, agar dampak positif dari teknolog dapat kita rasakan.


Topic: technology
Pas temen aye nikah, ada prosesi tuh di mana die nari, nama tariannye pagar pengantin. Tariannye tuh unik, tarian ini dibawain ama mempelai perempuan nyang jadiin tanda kalo tuh perempuan udeh kaga lagi lajang. Nah, tarian ini tuh tarian terakhir sebelom die sah jadi seorang istri. Nah, pengantennya tuh nari di tengah-tengah nampan gede ato nyang biasa kite sebut dulang, nah saat nari tuh si penganten laki liatin penganten perempuan. Dulang ato nampan tadi tuh fungsinye jadi tanda ruang gerak perempuan nyang beristri udah kaga lagi lus kaya pas masih lajang. Di sini penganten perempuan kaga cuma sendirian narinye, tapi ada 7 orang penari nyang jadi pendampingnye.

Topic: culture & heritage
Kuliner Cirebon memiliki identitas otentiknye sendiri, dengan cita rasa sangat khas karena tidak sama dengan corak ganyeman Jawa Barat pada umumnye, namun juga berbeda dari olahan khas Jawa Tengah. Kota Cirebon yang terkenal panas tentunye memiliki beberapa varian kuliner, dan minuman segar yang dapat menuntaskan dahaga kita ketika sedang berpergian di sekitaran Kota Cirebon. Salah satunye adalah es durian. Es durian adalah percampuran es krim tradisional yang ditambahkannye buah durian segar, dan disiram dengan sirup pisang susu khas Cirebon sehingga dapat menuntaskannye dahaga dengan rasanye yang sangat enak. Salah satu es durian yang dapat ditemui terletak di Jalan Pasuketan, lokasi tepatnye di trotoar samping toko arloji. Uniknye, penjual es durian tersebut merupakan penyandang disabilitas yang ramah dan mudah diajak interaksi.

Topic: culture & heritage
Pagi-pagi bangun tidur enaknye minum yang anget-anget sambil ditemenin sama ganyeman lainnye makin nikmat dah ntu kite ngegaresnye. Salah satunye ntu minuman yang cocok buat semua temen ngegares adalah teh manis anget. Teh manis anget juga cocok diminum kapan aje, dimane aje, dan ganyemannye ape aje. Ngebuat ntu teh manis anget, gampil banget dah caranye. Cukup masak aer hingga mendidih tuang ke cangkir, kalo mau praktis bikinnye pake teh celup aje, masukkin teh celup, tunggu aer berubah jadi merah kecoklatan layaknye warna teh, angkat ntu teh celup, beberin gula, aduk-aduk dah ntu teh sama gula cobain udeh manis belum, baru deh diseruput, rasanye yang manis, anget, dan aromatik teh yang bikin pagi kite jadi cerah ceria.  

Topic: food & beverages
Pas taon 2022 awal, entu jamannye aye ngerjain skripsi. Karena hari Selasan depannye aye ada jadwal forum, akhirnye pas Jum’at pagi pun aye dan beberapa kawan aye janjian buat belajar ramean di KFC, salah satu restoran cepet saji yang beken sejak jaman butut sampe sekarang. Pas entu pagi kite semuanye udeh ngongko di entu restoran cepet saji, kite semua awalnye pesen badogan dulu. Akhirnye setelah badogan kite udeh siap, kite mulai cari tempat. Nah mantep bener dah KFC. Entu restoran ada dua lantai, terus ada beberapa tempat yang modelnye mojok gitu, jadinye pas bener buat diskusi sambil ngegares. Kite pun mulai badog. Abis badog, kite mulai bekoar tentang forum dan hal-hal yang kite bingungin. Saking nyamannye entu tempat, kagak kerasa kite belajar nyampe malem. Karena badogannye enak dan harganye pun pas di kantong, kite juga jajan berkali-kali. Mantep deh KFC buat belajar!

Topic: food & beverages
Ismail Marzuki lahir amè gêdé dari kêluargè Bêtawi padè 11 Mèi 1914. Namè sêbênêrnyè adalah Ismail, sêdêngkên babèhnyè bêrnamè Marzuki. Ismail Marzuki mulè dêbutnyè di bidang musik padè umur 17 taun wayah pêrtamè kalinyè diè bêrhasil ngarang lagu "O Sarinah” padè 1931. Liwat lagu, Ismail Marzuki mampu ngongkoin banyak hal dêngan lirik amè mèlodi nyang gampang diingêt. Sêpanjang idup, diè nyiptèin sêkitar 200 lagu. Karang orang-orang têtêp ngênal karyè-karyènyè karna lagu-lagunyè sêring dinyanyiin ulang amè parè musisi lintas gênêrasi. Rèalitènyè, lagu-lagu ciptèan Ismail Marzuki masing têrasè rèlêpan ampè  karang. Padè Hari Pahlawan 2004, pêmêrèntah nêtêpin Ismail Marzuki sêbagè pahlawan nasional.

Topic: culture & heritage
Pas aye di tempat kuliahan aye makin sering tuh nonton pertandingan, apalagi pertandingan antar fakultas, seneng juga bisa ketemy temen-temen fakultas laen. Apalagi ngerasain jadi panitianye, pokoknya seru dah, bisa ketemu banyak orang juga. Biasa aye di tonton pas pertandingan, aye jadi ngerasain tuh gimana pas lite nonton orang, semua mata tuh tertuju ama pemaen, apalagi kalo pertandingam lagi seru-serunye. Kite kaga malu tuh teriak-teriak, karna nyaru ama suara nyang laen, pokoknya seru banget dah pengalaman nonton futsal tuh. Cuma selaen nonton futsal aye tuh blom pernah ngerasain nonton di stadion-stadion gede gitu. Pengen sih, cuma takut empet-empetannye aja, karna aye suka rame tapi kaga nyang rame banget gitu.

Topic: sports
Jaman karang, kebutuan orang makin lame makin banyak. Ape aje bise jadi kebutuan. Sisi baenye, enih pakta bise bikin lapangan kerje ningkat, soalnye jadi banyak juge orang nyang bise nawarin ato ngejual produk ke orang laen. Udeh gitu, makin majunye jaman juge nguntungin buat si penjual bangat, soalnye karang, mah, kalo jualan kagak butuh toko lagih. Dari rumah, gek, bise. Entar dipasarin lewat onlen shop ato e-commerce. Buat ngirim-ngirimnye juge, karang udeh ade jase kirim nyang bise ngejemput, jadi jualan dari rume bise lebi banyak untungnye. Nah, buat nyang masi bingung, ide jualannye apaan, bise bangat liat tren pasar karang dan liat nyang kagak gampang kegerus jaman. Kek misalnye bikin-bikin barang DIY (Do It Yourself) ato ngerakit barang-barang ndiri. Biasenye, nyang begini barangnye berupe bucket bunga, kado ulang taun nyang make poto ditempel-tempel, pokoknye nyang ngandung banyak kreatipitas, dah.

Topic: business
Jualan perlengkapan buat binatang piaraan juga katenye laku. Soalnye, katenye sih ade peningkatan jumlah binatang piaraan. Nah hal entu juga berdampak ke beragam kebutuhannye. Hal entu lah yang bisa elu manfaatin buat ide jualan online. Buat jual perlengkapan binatang piaraan, elu bisa cari tau dulu binatang mane yang bakalan jadi target utamanye. Beberape binatang piaraan yang perlengkapannye laku bener entu misalnye anjng, kucing, hamster, ikan, hamster sampe kelinci. Kagak cuma badogannye, elu juga bisa jual beragam keperluan binatang piaraan laennye kayak maenannye, tempat minum, keranjang, tempat tidur, dan laennye. Nah entu die ide jualan online yang mungkin bisa elu laksanain. Apelagi kalo kenalannye elu banyak yang miara hewan, makin potensial laku deh dagangannye elu.

Topic: business
Elu pas bocah punya game favorit? Aye punya. Jadi pas aye SD, aye demen bener sama yang namanye game Super Mario Bros. Pertama kalinye, aye tau entu game pas adek sepupunye aye dibeliin nintendo, buat kado ulang tahunnye die kalo kagak salah. Nah pas entu aye ikutan die maen game. Sampe akhirnye aye demen bener sama Super Mario Bros. Akhirnye pas aye kelas 6 SD, aye dibeliin Gameboy buat maen Super Mario Bros. Nah tiap waktu luang, aye demen bener maenin entu game. Sebenernye banyak game laen di entu gameboy, tapi aye sukanye maen game favoritnye aye aje, ya entu game Super Mario Bros.

Topic: technology
Wayah êni, sêbagian orang udèh mulè kêmbali kê rutinitas lamènyè, têrmasup kêmbali bêgawè di kantor. Bêrikut tips nyang bisè êlu siapin sêbêlon kêmbali bêgawè di kantor. Pêrtamè, pênting buat têtêp bêrhubungan amè kolègalu. Êlu kagak pêrlu kongko têntang gawèan. Saling bêrbagi cêritè amè pêngalaman dêngan sêsama rêkan gawè têntang dampak Covid-19 bisè ngêjadi saranè buat saling nguatin jugè kok. Kêduè, pêrsiapin diri êlu sêbêlon kêmbali bêgawè di kantor. Kêtigè, lakuin pêrcakapan têntang gawèan amè manajêr. Êni adalah kêsêmpêtan buat ngidèntipikasi prioritas gawèan êlu amè nyampèin kekuwatiran atau pêrtanyèan nyang êlu milikin. Kêêmpat, carè êlu bêgawè kêmungkinan bakal têrus bêrobah dalêm bêbêrapè minggu ngêdatêng sêhinggè êlu kudu têrus nyêsuèin diri. Kêlimè, pênting buat ngêlakuin èpaluasi diri sêcarè têratur. Mintèlah pêndapêt tim amè manajêr êlu.

Topic: business
Dinegara kite nih patokan kenyang kalo udeh makan nasi, ampe makan mie aje nih kudu pake nasi. Padahal makan mie pake nasi tuh bahaya banget ye buat kesehatan kita, karna dari mie ama nasi kita udah dapet 500 kalori. Efeknye kalo kalori kebanyakan ntu tubuh kite rentan kena penyakit gula atau yang kite biasa denger diabetes, nah itu aye dapet dari American Heart Assosition taun 2002. Padahal nih ye saban hari kita cuma butuh 2000-2500 kalori, nah pan gede bener tuh kalori sekali makan mie ama nasi. Bukan berarti juga kaga boleh sama sekali kita makan mie, boleh aje asal jangan saban hari terus campurin dah tuh mie yang kita makan ama sayur ama telor biar lebih sehat gitu.

Topic: food & beverages
Lèrèng Antêng Panoramic Coffee bêrlokasi di sêbuah kawasan wisatè kulinèr Bandung, yakni Puncak Ciumbuleuit atau Punclut. Têrsêdiè bêragêm mênu madangan amè minuman nyang bisè dinikmatin sêmbari ngêliat pêmandangan boto pêrbukitan di lèrèng Punclut. Rutê mênuju sono bisè ditêmpuh amè bêbêrapè carè. Khusus dari arah Dago, ambil jalan lurus ampè kê Têrminal Dago. Sêlanjutnyè, biluk kanan kê arah Citra Green. Miluin ajè jalan ntu ampè kêtêmu Jalan Punclut. Ambil kanan dah. Dalêm bêbêrapè mètêr bakal nêmuin pêrtigèan, têrus biluk kanan amè miluin jalan lagi ampè tibè di Lèrèng Antêng. Lokasinyè adè di kanan jalan. Kalo êlu kêsusèhan mênuju lokasi, bisè manpaatin Google Maps sêbagè pênunjuk arah.

Topic: food & beverages
Pulang sekolah aye melipir ke minimarket disuruh mpok aye beli sabun. Di sono aye liat ada brownies instant, aye penasaran buat coba di rumah. Teryata buatnya gampang bener cuma pake 4 bahan, ade tepung brownies yang aye beli, telor, mentega ama aer aje. Awalnya bahan-bahan tadi tuh dicampurin semuanye terus aduk sampe semua bahan kecampur semuanye. Terus siapin loyang yang udeh diolesin ama mentega, terus tuang dah tuh bahan yang tadi ke loyangnye. Nah yang bikin beda nih, bikin brownies pake tepung instant udeh kaga perlu lagi pake mixer ama oven, aduknya tinggal pake adukan kue abis itu lanjut dikukus. Terakhirnye tinggal siapin kukusan buat ngukus brownies yang lamanye ampe 30 menit, nah tinggal ditaro dipiring terus bisa dimakan dah.

Topic: food & beverages
Ade, nih, rasa teh nyang kapan ari, piral amat di kalangan anak mude. Ciri khasnye warna ijo gitu, terus bisa dijadiin rasa di banyak makanan ame minuman, makanye gampang kesohor. Namanye matcha. Aslinye enih teh ijo dari Jepang. Kalo bebentuk teh, matcha enih teksturnye lebih pekat ame creamy dibanding teh biasa nyang dikenal orang Indonesia. Kepiralan matcha enih jadi bikin dua kubu besebrangan; nyang atu demen ame cita rasanye, nyang atu kagak. Nah, aye ade di kubu kedue. Rasanye kagak gitu masuk di lidah, soalnye ade pait-paitnye nyang kagak bisa aye nikmatin. Cita rasa paitnye ntu juge beda ame pait kopi ato pait teh item. Kek nyang kompleks gitu. Udeh gitu, enaknye ngeteh, pan, ringan, ye, di mulut. Nah, kalo ngeteh pake matcha enih, gegara teksturnye nyang pekat, malah jadi berat. Mirip-mirip varian kopi nyang udeh dicampur-campur pake susu ato rasa-rasa laen; berat di mulut! Kurang recommended, dah, kalo dari aye.

Topic: food & beverages
Seperti namanya, tomat ceri ngêmilikin bentuk nyang lêbih kecil dari tomat pada umumnya. Mêski ngêmilikin ukuran nyang kecil, tomat ceri ngêmilikin banyak manfaat bagi kecantikan. Tomat nyang diketahui berasal dari Peru ênih kaya akan antioksidan nyang dapat ngêja kulit wajah tampak cerah ama kenyal. Bentuknya nyang mungil juga ngêja tomat ceri sering digunakan sêbagè garnish ama campuran dalêm berbagai hidangan buat menambah kesegaran, seperti pasta ama salad. Ora seperti tomat biasanya, budidaya tomat ceri lêbih mudah dilakukan. Karna bentuknya nyang kecil, pertumbuhan ama perkembangan tanêman ênih ora membutuhkan banyak lahan, bahkan sangat cocok buat ditanam didalam pot. Dêngan menanam tomat ceri dalêm pot êluh akan mendapatkan tomat sêgêr kapan pun êluh mau.

Topic: slice of life
Bocah jaman sekarang kaga tau kalo disuru makan sayur susah banget, padahal emaknye udeh susah-susah masaknye, tapi kebangetannye kaga dimakan, emang kadang salah emaknye juge sih, dari masih orok kaga dibiasain makan sayur. ude gede baru disuru makan sayur, makanye kayanya mulai anak bise nguyah atawa masuk program mpAsi kudu dibiasin ngrasain sayuran, biar anak juge kebiasaan makannye, jadi pas ude gede kagak kaget lagi kalo emaknye masakin sayuran, apelagi masak sayuran tuh kaga susah same sekali, paling gampang cuma butuh pengen masaknye aje, apelagi sayuran hijau ntu bagus lantaran kaya serat ame vitamin, klo asupan makanan kite cukup ame serat ude kagak salah lagi pencernaan kite bakal lancar.

Topic: food & beverages
Buat daerah nyang PPKMnya di level 3 ama 4, sebenernya tuh tetep nyelenggarain tatap muka, tapi ada ketentuan-kentuannye. Baenya acara itu mesti di taro di ruang nyang terbuka. Kalo ruang terbuka kaga tersedia, boleh di mesjid, majelis ta'lim atau sebagainye tapi harus diisi sebanyak 50% aje. Buat peserta juga ada baenya dari lingkungan sekitar aje. Selama jalannye acara juga sebagai panitia mesti menuhin tuh kebutuhan dasar, kaya hand sanitizer, pengukur suhu, trus tempatnye juga dibatesi-bantesin supaya kite tau kalo kite mesti jaga jarak. Satu hal nyang pokoknye udeh wajib digunain selama pandemi, setiap nyang dateng ke acara harus pake masker. Kalo ade nyang ngelaggar boleh tuh dikasih kosekuensi kaga boleh hadir. Kalo begitu pan kite sama-sama aman tuh, kalo emang kaga enak badan ada baenya juga jangan dipaksa dateng.

Topic: religion
Oleh-oleh khas dari berbagai daerah di Indonesia, yang pastinye juga beken sampe ke daerah laen entu bolu lapis Surabaya. Entu bolu bukan bolu lapis biasa. Tau kenape? Soalnye entu bolu punya cara yang khas bener, lembut dan enak. Kalo elu mampir ke Surabaya, bolu lapis bisa jadi pilihan oleh-oleh khas dari daerah Surabaya yang elu beli dan bisa elu bagiin ke keluarga, temen, ataupun tetangga pas elu balik ke tempat elu. Selaen entu, ade keunikan laennye ya entu, resep entu bolu lapis udeh dipake turun-temurun, dari jaman penjajahan Belanda! Makenye walaupun cuma sebuah bolu, entu bikin bolu lapis jadi oleh-oleh unik khas daerah Surabaya.

Topic: culture & heritage
Setiap pendaki pemula sebaiknye ntu memiliki bekal keterampilan survival. Ape ntu survival? Survival adalah kondisi di mane pendaki harus mempertahankannye hidup di alam bebas sebelum kedatangan tim penyelamat. Kondisi survival ntu bisa terjadi pada pendaki yang tersesat, kehabisan logistik hingga pendaki yang terjebak badai. Kite ntu kagak tahu, bencana ape yang bakalannye terjadi di atas gunung. Maka dari ntu, bejibun pendaki senior yang mewanti-wanti pendaki junior untuk belajar keterampilan survival sebelum mendaki gunung. Semakin cepat seorang pendaki menyadari kondisi survival, semakin cepat dia akan keluar dengan selamat dari kondisi survival. Maksudnye ntu begini, bejibun pendaki pemula yang udeh tersesat di gunung, merasa dirinye belum tersesat. Akibatnye, die tersesat masuk terlalu jauh ke dalam hutan. Seandainye, die menyadari bahwa dirinye ntu tersesat sejak awal. Die bakalannye segera mempersiapkan diri untuk masuk ke mode survival. Survival adalah kondisi di mane pendaki gunung ntu kudu harus bertahan hidup dengan peralatan seadanye di dalam hutan. Dengan begitu, pendaki dapat bertahan hidup sampai tim penyelamat tiba.

Topic: slice of life
Buat menghadapi teman nyang sedang curhat amè menangis, jangan memintanya buat diam. Lalu, apa nyang bisè êlu lakukan? Pêrtamè, berikan tepukan atau usapan lembut di sekitar pundaknya. Hal êni menunjukkan isyarat bahwa êlu adè di sampingnya buat hadir menemani sêhinggè diè kagak lagi merasa sendiri. Kêduè, ekspresikan penerimaanmu atau kalimat nyang mengisyaratkan pesan bahwa diè boleh melepaskan ketegangan emosinya. Kêtigè, hadir amè empati. Dngarkan serta perhatikan ajè diè nyang sedang menangis tanpa meminta diam atau menyela tangisannya dêngan pertanyaan. Kêêmpat, tawarkan tisu wayah tangisnya mulai reda atau êlu melihat diè mulai kepayahan dêngan air matanya. Ngasih tisu di awal sama dêngan menginterupsi emosinya amè memintanya buat kagak menangis. Terakhir, sampaikan terima kasih karna diè udèh bertahan dalêm situasi sulit êni. Terima kasih jugè karna diè udèh percaya buat bercerita kepadamu.

Topic: slice of life
Gêtuk lindri mêrupakan kuè tradisional nyang bêrasal dari Magêlang, Jawa Têngah. Bahan utamè kuè êni adalah singkong, gulè pasir, amè kêlapè parut. Namè 'gêtuk' diambil dari suarè 'tuk-tuk' nyang dihasilin wayah numbuk singkong ampè alus, sêdêngkan 'lindri' diambil dari namè alat pênggulungnyè. Adonan singkong ditumbuk ampè alus, têrus kêluar dari lindri bêrupè gulungan kêcit nyang ngêmanjang. Adonannyè kayak sêrat-sêrat, sêkilas bêntuknyè mirip êmih nyang dibêntuk jadi gulungan, têrus ditêtêk sêsuè sêlèra masing-masing. Umumnyè gêtuk lindri bêwarnè ijo, krèm, amè mèrah jambu. Tapi, karang warnè gêtuk lindri udèh bêmacêm-macêm. Sêlaèn warnènyè nyang unik, gêtuk lindri punyè ciri khas pêrpaduan wangi singkong, daon pandan, amè kêlapè.

Topic: food & beverages
Yang paling aye demen tuh di desa masih gede rasa gotong royongnye. Kalo liat orang laen kesusahan tuh emang kaga pada disuruh pasti peduli satu sama laen. Udeh gitu kan kalo kite nyelenggarain apa aja udeh kagabusah mikirin upah-upahnye, mereka tuh masih sukarela tolong menolongnye. Jangankan bantuin acara, orang bangun rumah aje masih sukarela tuh gotong royong bangunnye. Ya kalo di sono kan orang kaga setiap hari sibuk, paling sibuk pas lagi nanem ama manen doang. Selama nunggu manen paling bersihin hama atau ngelakuin hal laen. Mangkanye orang-orang di kampung tuh masih sempet gotong royong bantuin tetangga cuman nyang penting ada makanannye itu jadi salah satu menghargai lah.

Topic: slice of life
Lebaran tahun ini sangat-sangat berbeda. ni tahun ke dua aku lebaran tanpa bapak(om aku) karna beliau telah meninggal. Ini tahun entah keberapa aku merayakan lebaran tanpa orangtua kandungku dan juga adek, lantaran kita tinggal terpisah pulau. Harusnya lebaran taun ini aku balik kampung ke sumatra dan lebaran bareng mereka, tp karna ada Covid ini gajadi lah. Lebaran yang biasanya pergi muter ke keluarga besar(sambil nyari angpao hehe) tidak ada juga. Diganti dengan liburan bersama ibuk(tanteku) dan keluarga tanteku yg satu lagi ke Tawangmangu. Disana pun gabisa turun dari mobil, kita bener -bener cuma didalem mobil nikmatin pemandangan sambil nyemil. Dan setelah puas kita langsung pulang. Hal yang bisa diambil, sayangi orang tua dan keluarga kita yang masih ada, lantaran kita tidak pernah akan tau kapan kebersamaan dengan merrka akan berakhir.

Topic: religion
Dalam hadits yang diriwayatkannye ntu oleh Bukhari sebelumnye, laki-laki dan perempuan dianjurkannye ntu untuk mencari pasangan yang cantik dan tampan. Namun, ukuran kecantikan, dan ketampanan setiap orang berbeda tergantung pada kriteria orang yang akan menikah. Hal ntu dapat membuat hati masing-masing senang ketika berada di rumah, sehingga rumah tangga bisa bertambah harmonis dan penuh kasih sayang. Walau demikian, tetap dianjurkannye ntu untuk mencari pasangan hidup yang dengan prioritas mereka yang memiliki sikap dan perilaku baik. Hal ntu juga seperti yang diriwayatkannye oleh Imam Bukhari, bahwa baik laki-laki atau perempuan, dianjurkannye ntu untuk memilih pasangan yang memiliki harta dan pekerjaan yang baik. Idealnya, bagi seorang laki-laki seharusnye udeh memiliki pekerjaan yang tetap, dan baik, sehingga nantinye dapat memberikan nafkah pada keluarganye. Dengan begitu, kebutuhan keluarga dapat tercukupi dengan baik.

Topic: slice of life
Liburan kagak sêlalu kudu bêpêgian, bahkan liburan nyang nyênêngin amè bêkualitas jugè bisè dilakuin di rumèh. Hal nyang kudu dipêrtimbangin supayè nyiptèin liburan bêrkêsan di rumèh adalah dêngan nyiapin kêgiatan nyang ngêlibatin sêluruh anggotè kêluargè. Contohnyè adalah nonton tipi barêng-barêng. Kêdêngêrannyè èmang kêgiatan sêdêrhanè, tapi nonton tipi êni bukan tibang hiburan. Nonton tipi bisè jadi saranè sosialisasi nyang pênting sêsamè anggotè kêluargè. Dari nonton tipi kitè bisè saling intêraksi amè bêtukêr pêndapêt têntang tontonan ntu. Kitè jadi bisè tau pandangan orang tuè kitè atau sêbaliknyè orang tuè jugè jadi paham sudut pandang kitè têntang tontonan ntu. Wayah pandêmi êni, ampir sêmuè kêgiatan dilakuin di rumèh, têrmasup liburan. Mêski di rumèh, liburan jugè bisè bêkêsan.

Topic: leisures
Kalo usaha kite diliat-liat lagi ngerasain kerugian, ada baenya kite juga mantau pengeluaran usaha biar kaga ampe rugi yang makin parah. Kadang tuh ruginya usaha semua itu tergantung kebutuhan nyang kaga terduga. Kaya contohnye tuh aye kan punya usaha laundry, trus pas aye sakit otomatis managemen laundry aye tinggalin selama 1 bulan. Selama aye megang tuh uang buat modal listrik ama beli sabun buat ngelaundry lancar. Nah pas aye mau buat beli lagi tuh sabun ama bayar listrik katanye kaga ada duit nyang masuk. Alesan utama katanya duit abis buat bayar orang suruhan buat gosok, tapi aye heran pas ditelusurin teryata selama ini managemen laundry tuh kaga jalan jadi pemasukan ama pengeluaran kaga dicatet bener-bener.

Topic: business
Elu tau kagak kalo ruang terbuka entu bisa meminimalisasiin penyebaran virus corona? Nah di Jakarta ade yang namanye Hutan Kota. Sejak entu tempat wisata dibuka, entu tempat wisata selalu rame, kagak pernah sepi saking viralnye. Gimane kagak viral ye, entu tempat wisata merupakan ruang terbuka yang lahannye luas, gratis, fasilitasnye lengkap, adanye di kota jadi strategis, dan pastinye entu tempat punya pemandangan yang bagus. Entu tempat wisata tentunye rame dan viral bukannye kagak pake alesan. Entu tempat wisata emang layak bener buat selalu rame dikunjungin banyak orang karena pemandangan di entu tempat bener-bener bagus. Entu tempat wisata dikelilingin banyak pohon-pohon ijo, rerumputan, dan ade juga kolam aer. Kagak cuma bisa liat keindahan alam yang bikin sejuk, di entu tempat wisata elu juga bisa liat pemandangan khas kota, yaitu gedung-gedung pencakar langit yang cakep. Intinye entu tempat wisata bener-bener layak banget viral deh!

Topic: leisures
setahu saya kalau tokonya besar dan resmi, mereka sudah diberi harga yang ditentukan oleh si brand(laptop dan hp), entah itu dari samsung, oppo, asus, acer dll. supaya persaingan antar toko offline menjadi sehat. dan jika toko besar tersebut ketahuan menjual barang terlalu murah dari harga pasaran, mereka akan dikenakan denda oleh si pemilik brand. maka salah satu cara agar barang mereka lebih di lirik pembeli, mereka biasanya jual laptop/hp dapet gratisan, entah itu mouse, kipas laptop, power bank, screen guard, micro sd. kalau online lebih murah ya karena saingan mereka ya penjual online, dan biasanya tidak ada perjanjian khusus dengan si pemilik brand

Topic: technology
Bercocok tanam di dalêm ruangan boleh-boleh sajah ama lêbih mungkin dilakukan bagi nyang tinggal di kawasan perkotaan dêngan lahannya terbatas. Nah, buat êluh nyang punya peluang bercocok tanam di luar ruangan, manfaatkan hal ênih karna beraktivitas di luar ruangan sangat bermanfaat. Para ilmuwan di taun 1960-an menemukan bahwa udara luar dapat membunuh mikroba patogen penyebab penyakit nyang menyebar liwat udara. Riset lanjutan pada taun-taun berikutnya pun membuktikan bahwa sinar matahari memberikan perlindungan dari patogen, sêrta tenaga bagi sel imun spesifik nyang disebut T-Cell. Namun, buat êluh nyang ora bisa bercocok tanam di luar ruangan ama pèngèn mendapatkan manfaatnya, êluh tetap bisa mengusahakan udara sêgêr ama masuknya sinar matahari dêngan membuka jendela, terutama wayah pagi ari.

Topic: slice of life
Rasulullah SAW telah mengangkat para sahabat-sahabat terkemuka untuk menulis wahyu Al-Qur’an, yaitu: Ali, Muawiyah, Ubai bin K’ab dan Zaid bin Tsabit, jika ayat turun Nabi memerintahkan mereka untuk menulis dan menunjukan tempat ayat tersebut dalam surah, sehingga penulisan pada lembar itu membantu penghafalan di dalam hati. Sebagian sahabat menuliskan Al-Qur’an yang turun itu atas kemauan sendiri, tanpa diperintahkan oleh Nabi. Allah menurunkan Al-Qur’an  kepada Nabi yang Ummi (tidak bisa baca-tulis) dan diutus di kalangan orang-orang yang Ummi. lantaran itu perhatian Nabi hanyalah menghafal dan menghayati agar beliau dapat menguasai Al-Qur’an yang diturunkan. Rasulullah sangat menyukai wahyu, beliau senantiasa selalu merindukan turunnya wahyu-wahyu dari Allah kemudian menghafal dan memahaminya.

Topic: religion
Dalêm agamè Islam bocah yatim ngêdapêt bêgono banyak kêistimèwaan. Adè bêjibun manpaat amè kêutamèan nyantunin bocah yatim nyang bisè ngêdatêngin bêrkah buat kêidupan kitè. Bocah yatim punyè posisi yang istimèwa dalêm Islam. Liwat pirman-Nyè dalêm Al-Qur'an, Allah nyuruh hamba-Nyè buat ngopènin bocah yatim dêngan sêbaèk-baèknyè. Ênliah bêbêrapè kêutamèan nyang bakal didapêtin orang-orang nyang nyintèin bocah yatim. Pêrtamè, ngêraih pêluang jadi têmên Rasulullah di sorga. Kêduè, pêngasuh bocah yatim dijamin masup sorga. Kêtigè, ngêdapêt prèdikat abror (solèh atau taat kêpadè Allah). Kêêmpat, mêrolèh pêrtolongan dari Allah. Kêlimè, ngindarin dari sèksa akhèrat. Kêênêm, inpèstasi amal buat akhèrat. Ntulah kêutamèan nyantunin bocah yatim.

Topic: religion
Kalo kite mampir ke sekola-sekola bocah nih ye, pasti suka nempo jajanan atu eni. Care masaknye digulung-gulung pake tusuk sate eni namenye telor gulung. Jajanan eni didemenin banget ama bocah-bocah karne hargenye nyang mure ama bikin ketagihan pas gegaresinnye. Kite mah nyang anak tahun 90-an gegares eni jajanan bise sambil nostalgia pas jaman-jaman kite sekola dulu. Bedanye, karang mah telor gulung udeh banyak variasinye, ade tambaan sosis, baso, bihun, ama banyak lagi tambaan nyang bikinnye digulung bareng telor. Bukan cuman bocah-bocah aje nyang demen, orang gede ge demen ama eni jajanan. Bahan dasarnye nyang simpel, tibang telor ama garem cocok buat dibikin dewek di rume.

Topic: food & beverages
Ngolah bahan gegares nyang udeh basi bise jadi cemilan ntuh gampang banget. Kite kagak usah nyari orang laen buat ngabisin lauk kite. Tapi, kagak semue lauk bise dijadiin olahan. Adonan di marih make nasi nyang udeh basi. Asil cemilannye slalu ade pas lebaran di rumeh orang betawi. Nasi basi kagak useh kite empanin ke ayam biar kite lage nyang gares. Nasi nyang udeh basi di jemur dulu di bawah panas matahari. Kagak hanye nasi, ditambah bumbu ye. Bumbunye cume bawang putih, trasi, garam, dan lade. Trus diadonin dan terakhir tinggal goreng di minyak panas. Kite nyebutnye rengginang nyang kalo digadoin bunyinye krenyes-krenyes dan laku dipasaran. 

Topic: food & beverages
Tumbuhan sawi ijo atau sêring dikênal amè disêbut jugè dêngan caisin mêrupakan salèh atu jênis sayuran nyang banyak dikonsumsi di Indonèsia. Salèh atu paktor pênting nyang bakal nêntuin cakêp atau kagaknyè tanêman sawi adalah prosès pêmilihan bênih nyang têpat. Ngêmilih bênih nyang baèk puguhnyè bakal ngêgampangin êlu dalêm nanêm amè miarè tanêman sawi, sêrtè bakal ngêgampangin êlu pêranti ngêdapêtin hasil nyang baèk amè maksimal nantinyè. Bênih sawi nyang baèk tumannyah punyè bêntuk nyang bulêt dêngan ukuran kêcit, warnè kulit bibit cokêlat kêitêman, sêdikit kêras, amè pêrmukèannyè licin mêngkêrèlèp. Êlu bisè ngêdapêtin bibit ntu di toko tanêman atau toko pêrtanian. Umumnyè buat saban atu hèktar lahan, dibutuhin sêkitar 750 gram bibit sawi.

Topic: slice of life
Wayah êlu amè pasangan bêkomitmên dalêm ngêjalanin hubungan, bêarti êlu amè pasangan siap nêrimè kêadèan amè situasi apè ajè, baèk dalêm kêadèan sênêng atau sulit. Kalo êlu amè pasangan lagi ngêmilikin konplik, tumanin buat nyêlêsèinnyè dêngan baèk amè dalêm kêadèan antêng. Usahèin buat kagak gêgêrawakan amè nuduh atu samè laèn, apèlagi bêrkatè kasar. Êlu amè pasangan jugè kudu bisè nêrimè kritik, kagak kêras kêpalè, saling ngêmaapin, amè bêkêrjè samè buat nêmuin solusi têrbaèk bagi masalèh nyang lagi diadêpin. Buat ngêcapèi kêstabilan dalêm sêbuah hubungan èmang dibutuhin waktu nyang kagak sêbêntar amè usahè nyang kagak gampang. Tapi, sêlamè êlu amè pasangan bêrpêgang têguh padè arti komitmên, bêrbagè kêsulitan amè hambatan bisè diadêpin dêngan baèk dêmi ngêcapèi tujuan barêng.

Topic: slice of life
Cara nanem hydroponik tuh banyak juga manfaatnye, selaen bisa gunain lahan nyang sempit jadi berguna kite juga bisa irit. Kan kalo tanemannye udeh bisa dipanen kite bisa konsumsi trus juga bibit nyang dibeli juga kaga mahal tapi dapetnye sekean-keanan. Lagian nanem pake metode hydroponik juga lebih sehat soalnye kalo kite beli sayur di pasar kan belom tentu bebas dari peptisida. Kalo nanem sendiri kan kite tau bahan apa aje nyang dipake tuh sayur ampe jadi kite makan. Bisa jadi lahan bisnis baru karna kalo hasil panennya kebanyakan kan sisanye kite bisa jual. Trus lumanyan juga kite jadi lebih produktif karna ada kegiatan nyang kaga ngerepotin banget.

Topic: slice of life
Mungkin bisa dikatakan lagu yang saya usung disini bukanlah murni lagu daerah dimana saya tinggal, tapi bisa dikatakan lagu ini merupaka lagu yang memiliki kebudayaan yang erat kaitannya dengan kebudayaan tempat saya tinggal. Yakni Cindai. Alasannya sederhana. Musik Cindai memiliki makna menarik di dalamnya. Cindai sendiri artinya kain selendang yang dipakai seorang gadis dalam pernikahan. Namun ceritanya ia kehilangan Cindai nya dan berusaha mencarinya. Pemakaian kosakata Melayu yang kental membuat lagu ini memiliki identitas Melayu yang kentara walau ia bukanlah lagu daerah. Ditambah lagi suara Siti Nurhaliza yang menggugah telinga yang mendengarnya dan juga alunan musik yang dihasilkan oleh akordion yang nampaknya menjadi instrumen wajib musik Melayu modern semakin membuat lagu ini begitu melekat di hati sehingga saya pun enggan bosan menyanyikannya.

Topic: culture & heritage
Siaran komersial radio mulai dilakukan pada 1920-an, dengan populernye pesawat radio, terutama di Eropa, dan Amerika Serikat. Selain siaran komersial, siaran titik-ke-titik (point-to-point), termasuk telepon dan siaran ulang program radio, menjadi populer pada dekade 1920-an dan 1930-an. Penggunaan radio dalam masa sebelum perang ntu adalah untuk mengembangan pendeteksian, dan pelokasian pesawat, dan kapal dengan menggunakannye radar. Sekarang, terdapat seabrek kegunaan dari gelombang radio, termasuk jaringan nirkabel, komunikasi segala jenis, dan juga penyiaran komersial radio. Pada masa Perang Dunia II, radio digunakan untuk memberikan perintah dan berkomunikasi antara Angkatan Darat dan Angkatan Laut; Jerman menggunakan komunikasi radio untuk mengirim pesan diplomatik saat kabel bawah lautnye dipotong oleh Britania Raya. Selain ntu, Amerika Serikat juga menyampaikan Program 14 dari Presiden Woodrow Wilson kepada Jerman melalui radio ketika perang.

Topic: technology